cyanic-selkie/wikianc huggingface dataset:
তেলেঙ্গানা দিবস
ইতিহাস
২০১৩ সালের ১ জুলাই কংগ্রেস ওয়ার্কিং কমিটি সর্বসম্মতিক্রমে একটি পৃথক তেলেঙ্গানা রাজ্য গঠনের সুপারিশ করার জন্য একটি প্রস্তাব অনুমোদন করে। বিভিন্ন পর্যায়ের মধ্য দিয়ে যাবার পর ২০১৪ সালের ফেব্রুয়ারি মাসে বিলটি ভারতের সংসদে পেশ করা হয়। ২০১৪ সালের ফেব্রুয়ারি মাসে উত্তর-পশ্চিম অন্ধ্রপ্রদেশের দশটি জেলা নিয়ে তেলেঙ্গানা রাজ্য গঠনের জন্য ভারতের সংসদে অন্ধ্রপ্রদেশ পুনর্গঠন আইন, ২০১৪ বিলটি অনুমোদন লাভ করে। বিলটি রাষ্ট্রপতির সম্মতি লাভ করে এবং ১ মার্চ ২০১৪ তারিখে বিলটি গেজেটে প্রকাশিত হয়।
তাৎপর্য
রাজ্যের ইতিহাসে বছরের পর বছর ধরে তেলেঙ্গানা আন্দোলনের জন্য দিনটি বিশেষ তাৎপর্যপূর্ণ।
সাংস্কৃতিক কার্যক্রম
রাজ্য সরকার চার দিনব্যাপী অনুষ্ঠান এবং উদযাপনের পৃষ্ঠপোষকতা করে। বিভিন্ন ক্ষেত্রে অবদানের জন্য তেলেঙ্গানা রাজ্য পুরস্কার দেওয়া হয়। রবীন্দ্র ভারতী মিলনায়তনে বিভিন্ন ধরনের সাংস্কৃতিক অনুষ্ঠান হয়। এছাড়া বিভিন্ন হোটেলে তেলেঙ্গানা খাদ্য মেলার আয়োজন করা হয়।
ডোরাবুক পাকড়া কাঠকুড়ালি
ডোরাবুক পাকড়া কাঠকুড়ালি (বৈজ্ঞানিক নাম:Dendrocopos atratus) (ইংরেজি নামঃStripe-breasted woodpecker)  Picidae  গোত্র বা পরিবারের অন্তর্গত Dendrocopos গণের এক প্রজাতির পাখি।
প্রাপ্তিস্থান
ভুটান, মায়ানমার, চীন, লাওস, ভিয়েতনাম অঞ্চলে দেখা যায়।
বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবংবাংলাদেশের অবস্থায় অপ্রতুল-তথ্য ।কেবল মাত্র দুইটি তালিকায় অন্তর্ভুক্ত করা হয়েছে। বাংলাদেশ থেকে সংগৃহিত এ প্রজাতির পাখির
গুপ্ত হত্যার শিকার ভারতীয় রাজনীতিবিদদের তালিকা
এটি মূলত আদর্শিক বা রাজনৈতিক কারণে গুপ্ত হত্যার শিকার হওয়া গুরুত্বপূর্ণ ভারতীয় রাজনীতিবিদদের একটি অসম্পূর্ণ তালিকা ।
রাষ্ট্রীয় মাধ্যমিক শিক্ষা অভিযান
রাষ্ট্রীয় মাধ্যমিক শিক্ষা অভিযান ভারত সরকারের মানবসম্পদ উন্নয়ন মন্ত্রকের কেন্দ্রীয় পৃষ্ঠপোষকতায় সমগ্র ভারতের সরকারি স্কুলগুলিতে মাধ্যমিক শিক্ষার বিকাশের জন্য পরিচালিত একটি কেন্দ্রীয় পৃষ্ঠপোষকতা প্রকল্প। এটি ২০০৯ সালের মার্চে চালু করা হয়েছিল। সকলের জন্য দক্ষ প্রবৃদ্ধি, উন্নয়ন এবং সমতার শর্তে ২০০৯-২০১০ সাল থেকে এই প্রকল্পের বাস্তবায়ন শুরু হয়েছে। এই প্রকল্পের মধ্যে রয়েছে বহুমাত্রিক গবেষণা, প্রযুক্তিগত পরামর্শ, বিভিন্ন বাস্তবায়ন এবং তহবিল সহায়তা। প্রকল্পটির প্রধান উদ্দেশ্য গুলি হ'ল মাধ্যমিক শিক্ষার মান বৃদ্ধি করা এবং মোট তালিকাভুক্তির হার পাঁচ বছরে ৫২% (২০০৫-২০০৬ পর্যন্ত) থেকে বাড়িয়ে ৭৫% (২০০৯-২০১৪ পর্যন্ত) করা। এর লক্ষ্য ছিল ১৫-১৬ বছর বয়সী সব শিশুদের জন্য সার্বজনীন শিক্ষা প্রদান করা। কেন্দ্রীয় মন্ত্রক থেকে অর্থায়ন রাজ্য সরকারগুলির মাধ্যমে সরবরাহ করা হয়, যা পৃথক বাস্তবায়নকারী সংস্থা বাস্তবায়ন করে। একাদশ পঞ্চবার্ষিকী পরিকল্পনার (২০০২-২০০৭) সময় বরাদ্দ করা মোট বাজেট ছিল inr 2012000000000 মার্কিন ডলার।
উদ্দেশ্য
রাষ্ট্রীয় মাধ্যমিক শিক্ষা অভিযানের উদ্দেশ্যগুলিকে সংক্ষেপে নিম্নরূপে উল্লেখ করা যেতে পারে:
তহবিল পদ্ধতি
মানবসম্পদ উন্নয়ন মন্ত্রক সরাসরি রাজ্য সরকারগুলিকে তহবিল সরবরাহ করে। প্রতিটি রাজ্য সরকার তখন অনুমোদিত বাস্তবায়নকারী সংস্থা বা প্রতিষ্ঠানগুলিকে তহবিল প্রদান করে। একাদশ পঞ্চবার্ষিকী পরিকল্পনার সময় কেন্দ্রীয় সরকার প্রতিটি রাজ্যের জন্য মোট তহবিলের ৭৫% সরবরাহ করেছিল, বাকি ২৫% রাজ্য যৌথ শেয়ার হিসাবে বহন করেছিল। প্রত্যন্ত উত্তর-পূর্বাঞ্চলীয় রাজ্য এবং সিকিমে যৌথ শেয়ার ১০% মকুব করা হয়েছিল।
বিভক্তি
২০১৮ সালে রাষ্ট্রীয় মাধ্যমিক শিক্ষা অভিযান সহ সর্বশিক্ষা অভিযান এবং শিক্ষক শিক্ষা বিষয়ক কেন্দ্রীয় পৃষ্ঠপোষকতা প্রকল্প (সিএসএসটিই) সমগ্র শিক্ষা অভিযান গঠনের জন্য বিচ্ছিন্ন হয়ে যায়।
আল-সাফিয়াহ মসজিদ
১৪২৫ সালে মসজিদটি নির্মিত হয়েছিল। মামলুক আমলের আহমেদ বিন সালেহ বিন আল সাফাহর পৃষ্ঠপোষকতায় মসজিদটি নির্মিত হয়েছিল।
অবস্থান
আল-সাফিয়াহ মসজিদ সিরিয়ার আলেপ্পো অবস্থিত। মসজিদটি আলেপ্পোর দুর্গের দক্ষিণ-পশ্চিমে প্রাচীন শহর "আল-জল্লুম" জেলায় অবস্থিত। মসজিদটি আল-শিবানী চার্চ-স্কুলের পূর্বে অবস্থিত।
স্থাপত্য
মসজিদটি প্রবেশদ্বারের উপরে একটি অষ্টভুজ আকৃতির মিনার রয়েছে। মামলুক-যুগের স্থাপত্যের আদলে এটি তৈরি করা হয়েছে।
আয়াবঙ্গা খাকা
আয়াবঙ্গা খাকা (জন্ম: ১৮ জুলাই ১৯৯২) একজন দক্ষিণ আফ্রিকার নারী ক্রিকেটার। ২০১৮ সালের মার্চের সময়ে, তিনি ২০১৮-১৯ মৌসুমের জন্য দক্ষিণ আফ্রিকার জাতীয় দলের সাথে চুক্তিবন্ধ ১৪ জন খেলোয়াড়ের মধ্যে অন্যতম একজন ছিলেন। ২০১৮ সালের মে মাসে, বাংলাদেশের বিপক্ষে সিরিজ চলাকালে তিনি একদিনের আন্তর্জাতিক ক্রিকেটে ৫০ তম উইকেট লাভ করেন।
বাবা আজমী
সাঈদ বাবা আজমী (Baba Azmi); একজন ভারতীয় চলচ্চিত্র ফটোগ্রাফি পরিচালক এবং আখতার-আজমী চলচ্চিত্র পরিবারের সদস্য। তিনি কবি এবং গীতিকার কাইফি আজমি এর সন্তান। যদিও তাকে শাবানা আজমির বোন হিসাবে তাকে পরিচিত করা হয় না। তিনি মি অর্জুন, বেটা, দিল, তেজাব, মিস্টার ইন্ডিয়া, আকেলে হাম আকেলে তুম এবং পুকার এর মত ছায়াছবি জন্য বেশি পরিচিত।
আইফোন ৭
ইতিহাস
অ্যাপল আইফোন ৭ স্মার্টফোনটি প্রথমে বাজারে আসে ২০১৬ এর সেপ্টেম্বরে।
বিস্তারিত বর্ণনা
আইফোন ৭ এ রয়েছে ৪.৭ ইঞ্চি টাচস্ক্রীণ ডিসপ্লে এবং ৭৫০ X ১৩৩৪ পিক্সেল রেজ্যুলেশন, যেখানে রয়েছে ৩২৬ পিপিআই।
আইফোন ৭ এ রয়েছে কোয়াড কোর অ্যাপল এ১০ ফিউশন প্রসেসর এবং ২জিবি র‌্যাম। এর সাথে সংযুক্ত অভ্যন্তরীন স্টোরেজকে পরবর্তীতে আর বাড়ানো যায় না। এতে রয়েছে ১২ মেগাপিক্সেল প্রাইমারি ক্যামেরা যেটা পিছনের দিকে অবস্থিত। আর রয়েছে ৭ মেগাপিক্সেল সম্মুখ ক্যামেরা সেলফি তোলার জন্য।
আইফোন ৭ এ রয়েছে আই অপারেটিং সিস্টেম ১০। এতে ১৯৬০মিলি অ্যাম্পিয়ার আওয়ার ব্যাটারি রয়েছে যেটা খোলা যায় না। ফোনটির মাপ হচ্ছে ১৩৮.৩০ X ৬৭.১০ X ৭.১০ (দৈর্ঘ্য X প্রস্থ X পুরুত্ব) এবং ওজন হল ১৩৮.০০ গ্রাম।
আইফোন ৭-এ একটিমাত্র সিম (জিএসএম) ব্যবহার করা যায় যেটা ন্যানো সিম। কানেকটিভিটি অপশন গুলো হল ওয়াইফাই, জিপিএস, ব্লুটুথ, এনএফসি, ৩জি এবং ৪জি। সেন্সরসমূহ হল কম্পাস ম্যাগনেটোমিটার, প্রক্সিমিটি সেন্সর, অ্যাক্সিলারোমিটার, অ্যাম্বিয়েন্ট লাইট সেন্সর, জাইরোস্কোপ এবং ব্যরোমিটার।
মূল্য
বাংলাদেশে এর মূল্য শুরু হয় ৭৬০০০ টাকা থেকে। আইফোন ৭ (৩২ জিবি) মূল্য ৭৬,০০০ টাকা, আইফোন ৭ (১২৮ জিবি) মূল্য ৮৭,৬৫০ টাকা এবং আইফোন ৭ (২৫৬ জিবি) মূল্য ৯৯,২৫০ টাকা।
বৈশিষ্ট্যগুলো
হয়েছে, যোগ করা হয়েছে ৬টি এলমেন্টের সমন্বয়ে তৈরি লেন্স, যা আরো দ্রুত এবং উজ্জ্বল ছবি তুলতে সক্ষম৷ আর আইফোন ৭ প্লাসে পাশাপাশি দু’টি ক্যামেরা থাকছে যাতে ওয়াইড অ্যাঙ্গেল এবং টেলিফোটো তোলা সহজ হয় ।
শওকত আকবর
শওকত আকবর (৭ মার্চ ১৯৩৭ - ২৩ জুন ২০০০) একজন বিখ্যাত বাংলা চলচ্চিত্র অভিনেতা। ১৯৬৪ সালে এইতো জীবন’ ছবির মাধ্যমে রূপালি জগতে প্রবেশ করেন। শওকত আকবর মুলত নায়ক এবং সহ অভিনেতা  দুটো চরিত্রেই অভিনয় করে থাকলেও  সহ অভিনেতা  হিসেবে বেশি পরিচিত, এছাড়া তিনি বহু ছবিতে রাজার চরিত্রে অভিনয় করেছেন। ষাটের দশকের মাঝের দিকে তিনি চলচ্চিত্র অভিনেতা হিসেবে পরিচিতি লাভ করেন। তাকে বাংলাদেশের চলচ্চিত্র শিল্পের অন্যতম সহ-অভিনেতা হিসেবে বিবেচনা করা হয়। বেদের মেয়ে জোসনা ছবিতে রাজার চরিত্রে অভিনয় এখনও মানুষের মনে দাগ কেটে আছে। ১৯৬৩ থেকে ১৯৯৫ সাল পর্যন্ত শওকত আকবর বাংলা ও উর্দু মিলিয়ে আড়াইশ’ ছবিতে অভিনয় করেন ।
প্রাথমিক জীবন
শওকত আকবরের শৈশব কাল কেটেছে কলকাতার হুগলীতে। স্কুলজীবনে তিনি হুগলি স্কুলে পড়াশোনা করেন। তার পিতা ছিলেন হুগলির ইসলামিক কলেজের প্রভাষক। স্কুলজীবন থেকেই  সিনেমা দেখার পর অভিনয়ের প্রতি অনেকটা আসক্তি হয়ে পরেন।  স্কুলজীবনে তিনি স্টেজে অভিনয় শুরু করে দেন। প্রথম ‘দেবদাস’ নাটকে অভিনয় করেন। তখন তার বয়স ছিল প্রায় ১৫ বছর। সে সময় শওকত আকবর হুগলিতে ছিলেন। ১৯৫০ সালে বর্ধমান জেলায় হিন্দু-মুসলমান দাঙ্গা শুরু হলে পরিবারের সদস্যদের সঙ্গে তৎকালীন পূর্ববাংলার ঢাকায় চলে এলেন। ম্যাট্রিক পাস করেন ১৯৫২ সালে। এর পরের বছর মেডিকেল কলেজে এলএমএফ কোর্সে ভর্তি হন। চিকিৎসা শাস্ত্রে পড়ালেখা করার পরও শেষ পর্যন্ত তিনি অভিনয়কে বেছে নিলেন এবং  হলেন বাংলা চলচ্চিত্রের একজন প্রথিতযশা অভিনেতা।
মৃত্যু
শওকত আকবর ২০০০ সালের ২৩ জুন লন্ডনে মারা যান। লন্ডনেই মুসলিম কবরস্থানে তিনি চিরনিদ্রায় শায়িত রয়েছেন।
চিয়াং চিং
চিয়াং চিং (Jiang Qing; ১৯ মার্চ ১৯১৪ – ১৪ মে ১৯৯১) ছিলেন মাওবাদী কমিউনিস্ট বিপ্লবী আন্দোলনের ইতিহাসে এক মহীয়সী নেত্রীর নাম। তিনি চিনের কমিউনিস্ট পার্টির সদস্য এবং সেই পার্টির নেতা মাও সে তুং-এর চতুর্থ স্ত্রী এবং পাশ্চাত্যে ম্যাডাম মাও হিসেবে পরিচিত ছিলেন।
পার্টির সদস্য
চিয়াং চিং ১৯৩১ সালে তিনি কমিউনিস্ট পার্টি দ্বারা পরিচালিত বামপন্থী নাট্যদলে যোগদান করেন এবং ১৯৩৩ সালে চীনের কমিউনিস্ট পার্টির সদস্যপদ লাভ করেন। ১৯৩৩-এর বসন্তে তাকে সাংহাইতে নিয়োগ করা হয়।
বিবাহ ও সন্তান
১৯৩৮ সালের শেষের দিকে চিয়াং চিং–এর সাথে মাও সে তুং-এর বিয়ে হয়। পরবর্তীতে তাদের একটি কন্যা সন্তান জন্মগ্রহণ করে।
ভূমি সংস্কার আন্দোলন ও পার্টির পলিটব্যুরোর সদস্যপদ গ্রহণ
১৯৪৯ সালে চীনা পার্টি ক্ষমতায় এলে কমরেড চিয়াং চিং সাংহাইতে ভূমি সংস্কার কর্মসূচিতে সরাসরি অংশগ্রহণ করেন। তিনি ১৯৬৯ ও ১৯৭৩ সালে নবম ও দশম কংগ্রেসে পার্টির পলিটব্যুরোর সদস্য নির্বাচিত হন।
সাংস্কৃতিক বিপ্লব
চিয়াং চিং চীনের সাংস্কৃতিক বিপ্লবে গুরুত্বপূর্ণ ভুমিকা পালন করেন। ১৯৬৫ সালে পিকিং-এর মেয়র পেং চেং ২৩টি নিবন্ধ প্রকাশ বন্ধ করে দিলে মাও সেতুংয়ের নির্দেশে চিয়াং চিং, চ্যাং চুন চিয়াও ও ইয়াও ওয়েন উয়ান-এর উদ্যোগে লিখিত প্রবন্ধটি সাংহাই থেকে প্রকাশিত হয়। এই ঘটনার আগে পিকিং-এর মেয়র পেং চেং নতুন অপেরা লেকসাইড ভিলেজ-এর পিকিংয়ে প্রদর্শন বন্ধ করে দিলে চিয়াং চিং সেটিকে সাংহাইতে প্রদর্শন করেন।
মৃত্যু
১৯৭৬ সালের ৯ সেপ্টেম্বর মাও সেতুং-এর মৃত্যুর পর চিয়াং চিংসহ সাংস্কৃতিক বিপ্লবে মাও-এর প্রধান চার সহযোগী নেতৃত্বকে অভিযুক্ত করে বন্দি করে। ১৯৮০-৮১ সালব্যাপী দুই বছরেরও অধিক সময় বিচার চলার পর ১৯৮১ সালে বিচারে চিয়াং চিং-কে মৃত্যুদণ্ড দেয়া হয়। ১৯৮৩ সালে সাজা কমিয়ে সেটিকে যাবজ্জীবন কারাদণ্ড করা হয়। ১৯৯০ সালের ১৪ মে চিয়াং চিং মৃত্যুবরণ করেন।
সৈয়দ গোলামুর রহমান
পটভূমি ও পূর্বপুরুষ
গোলামুর রহমানের পিতা ছিলেন আব্দুল করিম শাহ। যিনি সৈয়দ আহমদ উল্লাহর ছোট ভাই এবং মাতা ছিলেন মোশারফ জান। তার পৈতৃক পূর্বপুরুষ ছিলেন সৈয়দ এবং মূলত মদিনা থেকে বাগদাদ ও দিল্লি হয়ে মধ্যযুগীয় বাংলার পূর্ববর্তী রাজধানী গৌড়ে চলে আসেন। তার পূর্বপুরুষ হামিদ উদ্দিন ছিলেন গৌড়ের নিযুক্ত ইমাম ও কাজি, কিন্তু শহরে হঠাৎ মহামারীর কারণে হামিদ পরবর্তীতে চট্টগ্রাম জেলা'র পটিয়ায় চলে আসেন। হামিদের ছেলে এবং সৈয়দ আব্দুল কাদিরকে আধুনিক ফটিকছড়ির আজিমনগরের ইমাম করা হয়। তার দুই পুত্র ছিল: সৈয়দ আতাউল্লাহ ও সৈয়দ তৈয়ব উল্লাহ। শেষের তিন পুত্র ছিল: সৈয়দ আহমদ, সৈয়দ মতিউল্লাহ ও সৈয়দ আবদুল করিম। এই কনিষ্ঠ পুত্রই ছিলেন সৈয়দ গোলামুর রহমান বাবা ভান্ডারীর পিতা।
প্রাথমিক জীবন ও শিক্ষা
তিনি ১৪ অক্টোবর ১৮৬৫ সালে চট্টগ্রামের ফটিকছড়ির মাইজভান্ডার গ্রামে একটি বাঙালী মুসলিম সম্ভ্রান্ত পরিবারে জন্মগ্রহণ করেন। তার চাচা তাকে অত্যন্ত ভালোবাসতেন। তিনি আদর করে তাকে "আমার বাগানের গোলাপ" বলে ডাকতেন। একসময় তার চাচার ছাত্রদের বিশেষ করে পারদর্শী শিক্ষার্থী যারা ছিল তাদেরকে শিক্ষা দেওয়ার দায়িত্ব তার ওপর অর্পণ করেছিলেন। সৈয়দ গোলামুর রহমান তার আধ্যাত্মিক যাত্রার অংশ হিসাবে বনে একা ঘুরে মহান স্রষ্টার সৃষ্টি-রহস্য অবলোকনে সময় কাটিয়েছেন। ১৯১৪ সালের দিকে তিনি ধ্যানের অবস্থায় প্রবেশ করেন এবং বিরল অনুষ্ঠান ব্যতীত কথা বলা বন্ধ করে দেন, এইভাবে তিনি মগদুব পীর হিসাবে পরিচিত হন।  ১৯২৮ সালে তিনি তার পিতার বাড়ি থেকে নিজের বাড়িতে চলে আসেন। এখানে এসে তিনি শিষ্যদের কর্ম পথনির্দেশনা এবং তার চার পুত্রের জীবন গড়ার দায়িত্বভার গ্রহণ করেন।
সৈয়দ আহমদ উল্লাহর উত্তরাধিকার
জার্মান পণ্ডিত হ্যান্স হার্ডারের মতে, "গোলামু রহমানের বংশধরদের বাড়ি তথা রহমানিয়া মঞ্জিলের লেখকগণ তাকে সর্বোচ্চ শ্রেণীর একজন ওয়ালি আল্লাহ এবং আহমদ উল্লাহর পাশাপাশি তাকে গাউসুল আজম হিসেবে শ্রেণিবদ্ধ করেন। কখনও কখনও দাবি করেন যে, তিনি আহমদ উল্লাহ-এর কর্তক তার আধ্যাত্মিক উত্তরসূরি (শাজ্জাদানশীন) হিসাবে প্রতিষ্ঠিত হয়েছেন। এর বিপরীতে আহমদ উল্লাহ বা আহমদীয়া মঞ্জিলের বংশধরদের অবস্থান হল যে, তিনি ছিলেন আহমদ উল্লাহর প্রধান প্রতিনিধি (প্রধান খলিফা), এবং দেলাওয়ার হোসেনের কোনো একটি লেখায় দেখা গেলেও গাউসুল আজম উপাধিটি সাধারণত তাকে অস্বীকার করা হয়।। Hand Writing of Baba Bhandari.jpg"
নিকোলাস বুরদিসো
নিকোলাস আন্দ্রেস বুরদিসো (জন্ম ১২ এপ্রিল ১৯৮১) হলেন একজন আর্জেন্টিনীয় ফুটবল ম্যানেজার এবং প্রাক্তন পেশাদার খেলোয়াড় যিনি সেন্টার ব্যাক হিসেবে খেলতেন।
একজন প্রাক্তন আর্জেন্টিনা আন্তর্জাতিক খেলোয়াড় হিসেবে ২০০৩ সালে অভিষেকের পর থেকে তিনি ৪৯টি ম্যাচ খেলেছেন। তিনি দুটি ফিফা বিশ্বকাপ এবং দুটি কোপা আমেরিকার জন্য নির্বাচিত হয়েছিলেন এবং ২০০৪ গ্রীষ্মকালীন অলিম্পিকে স্বর্ণজয়ী দলের অংশ ছিলেন।
নিকোলাস বুরদিসো ২০১৯ সালে বোকা জুনিয়র্সের ম্যানেজার ছিলেন এবং ম্যানেজার হিসাবে তার দ্বিতীয় অভিজ্ঞতা হবে: ফিওরেন্তিনা তাকে পরবর্তী মৌসুম শুরু করার জন্য নিয়োগ করেছে।
বোকা জুনিয়র্স
বুরদিসো আর্জেন্টিনীয় ক্লাব বোকা জুনিয়র্সের যুব ব্যবস্থার থেকে তৈরি। ১৯৯৯ সালে ১৮ বছর বয়সে তিনি তাদের সাথে তার পেশাদার কর্মজীবন শুরু করেন। বোকা জুনিয়র্সের সাথে তিনি দুটি আর্জেন্টিনীয় চ্যাম্পিয়নশিপ (২০০০ অ্যাপার্তুরা এবং ২০০৩ অ্যাপার্তুরা) জিতেছেন।
আন্তর্জাতিক
২০০৪ সালে বুরদিসো চার বছরের চুক্তিতে স্বাক্ষর করে সেরিয়ে আ'র ইন্তার্নাজিওনেলে (ইন্টার মিলান) চলে যান। কিন্তু ২০০৪–০৫ মৌসুমের প্রায় পুরোটা সময়ই তিনি উপেক্ষা করেন যখন ইন্টার তাকে আর্জেন্টিনায় ফিরে আসার অনুমতি দেয় তার মেয়ে অ্যাঞ্জেলাকে সমর্থন করার জন্য, কারণ তার মেয়ে লিউকেমিয়ার সাথে লড়াই করছিল। ২০০৫ সালের অক্টোবরে লিভোরনোর ৫–০ হ্যামারিংয়ে দ্বিতীয়ার্ধে বিকল্প খেলোয়াড় হিসেবে খেলার মাধ্যমে তিনি খেলায় ফিরে আসেন। ২০০৬ সালের ৩১শে আগস্ট তিনি তার চুক্তির মেয়াদ ২০০৯ সাল পর্যন্ত বাড়িয়ে দেন। ৮ সেপ্টেম্বর ২০০৬ সালে গিয়াসিন্টো ফ্যাচেত্তির মৃত্যুর চার দিন পর বুরদিসোকে ফ্যাচেত্তির প্রিয় ৩ নম্বর জার্সিকে অবসর দেওয়ার জন্য ১৬ নম্বর জার্সি দেওয়া হয়েছিল।
২০০৬–০৭ মৌসুমের সময় বুরদিসো তার সবচেয়ে বেশি ফলপ্রসূ মৌসুম উপভোগ করেছিলেন, যখন তিনি অন্য চার খেলোয়াড়ের সাথে যৌথভাবে ৪ গোল করে কোপা ইতালিয়ার শীর্ষ স্কোরার নির্বাচিত হন। এটি ২৯ নভেম্বর ২০০৬ সালে মেসিনার বিরুদ্ধে ৪–০ জয়ে তার কর্মজীবনে প্রথম বন্ধনীও অন্তর্ভুক্ত করে। ২৪ জানুয়ারি ২০০৭ সালে সাম্পদোরিয়ার বিরুদ্ধে ৩–০ জয়ে তিনি আবার দুটি গোল করেন। ইন্টার শেষ পর্যন্ত ফাইনালে উঠেছিল, যেখানে তারা রোমার মুখোমুখি হয়েছিল; বুরদিসো দ্বিতীয় লেগে খেলেন যা ইন্টার ২-১ ব্যবধানে জিতেছিল, কিন্তু তারা মোট ৭-৪ গোলে শিরোপা হারায়। তা ছাড়াও তিনি চ্যাম্পিয়নশিপে দুটি গোলও করেছিলেন যা জয়ের মাধ্যমে শেষ হয়েছিল।
২০০৭ সালের ৫ই মার্চ ভালেনসিয়া এবং ইন্টারের মধ্যে চ্যাম্পিয়নস লিগের টাই চলাকালীন দুই দলের খেলোয়াড়দের মধ্যে একটি দ্বন্দ্ব শুরু হয়। ভ্যালেনসিয়ার রক্ষণভাগের খেলোয়াড় ডেভিড নাভারো বুরদিসোর মুখে ঘুষি মারার ফলে তার নাক ভেঙে যায়। ঝগড়ায় তার অংশের শাস্তি হিসাবে বুরদিসোকে সমস্ত ইউরোপীয় ক্লাব প্রতিযোগিতা থেকে ছয় ম্যাচের নিষেধাজ্ঞা দেওয়া হয়েছিল এবং অতিরিক্ত দুটি ম্যাচের নিষেধাজ্ঞা দেওয়া হয়েছিল। নাভারোকে ঘরোয়া ইউরোপীয় এবং আন্তর্জাতিক ম্যাচ থেকে সাত মাসের নিষেধাজ্ঞার সাজা দেওয়া হয়েছিল। মেস্তায়া স্টেডিয়ামে ম্যাচটি গোলশূন্য ড্রতে শেষ হয় যা ইন্টারকে অ্যাওয়ে গোলের নিয়মে প্রতিযোগিতা থেকে বের করে দেয়।
২০০৮ সালের ১২ই মার্চ চ্যাম্পিয়নস লিগের দ্বিতীয় লেগে লিভারপুলের বিপক্ষে খেলায় ফিরে আসার পর ৬০তম মিনিটে দ্বিতীয় হলুদ কার্ড পাওয়ার পর বুরদিসোকে বহিষ্কার করা হয়। ইন্টারের হয়ে তিনি তিনটি ভিন্ন প্রতিযোগিতায় বাম ও ডান পার্শ্বীয় এবং কেন্দ্রীয় রক্ষণভাগের খেলোয়াড় হিসেবে দলের প্রধান সদস্য হিসেবে খেলেছেন।
বুরদিসো ২০০৯ সালের আগস্টে ১৩৯টি ম্যাচ খেলে এবং সমস্ত প্রতিযোগিতায় ৮টি গোল ও ৯টি শিরোপা জেতার পর ক্লাব ছেড়ে চলে যান।
রোমা
থাম্ব|২০১২ সালে রোমার সাথে বুরদিসো ২২ আগস্ট ২০০৯ সালে রোমা বুরদিসোর সাথে চুক্তিবদ্ধ হয়, যেখানে তাকে প্রতি বছর €৩.৪ মিলিয়ন (মোট বেতন) দেওয়ার প্রস্তাব দেওয়া হয়। ২৩শে আগস্ট তিনি লিগের উদ্বোধনী ম্যাচটি খেলেন। ২০শে ডিসেম্বর ২০০৯ সালে তিনি রোমার হয়ে প্রথম গোলটি করেন এবং পারমার বিরুদ্ধে ২–০ গোলে জয়লাভ করেন।
বুরদিসো তারপর রোমা দ্বারা ২৮ আগস্ট ২০১০ সালে €৮ মিলিয়ন স্থানান্তর ফি দিয়ে স্থায়ীভাবে স্বাক্ষরিত হয়। তিনি একটি চার বছরের চুক্তিতে স্বাক্ষর করেন যেখানে তিনি ৩.৮ মিলিয়ন ইউরো (কর-পূর্ব) আয় করবেন যা পরবর্তী তিন বছরে বেড়ে ৪.৫ মিলিয়ন ইউরো হবে।
তিনি তার পঞ্চম এবং ২০১১–১২ সিরিয়ে আ'তে প্রথম গোলটি করেন ২৯ অক্টোবর মিলানের বিপক্ষে। যাতে রোমা ৩–০ গোলে হেরে যায়। ১৫ নভেম্বর ২০১১ সালে তিনি তাঁর বাম হাঁটুতে গুরুতর আঘাত পান যা তাঁকে ছয় মাসের জন্য খেলার বাইরে থাকতে বাধ্য করে।
২০০৭ সালে বুরদিসো বোকা জুনিয়র্সের সাথে তার কর্মজীবন শেষ করার ইচ্ছা প্রকাশ করেন।
২০১২–১৩ মৌসুমে জেডেনেক জেমানের অধীনে বুরদিসো বেঞ্চে অবনমিত হন। মৌসুমের প্রথম পর্বে মাত্র আটটি ম্যাচ খেলে মিলানের বিপক্ষে ৪–২ গোলে জয়লাভ করে। নতুন ম্যানেজার রুডি গার্সিয়ার আগমনের পর শুরুর একাদশের সম্ভাবনা হতাশাজনক ছিল, সাধারণত তিনি প্রথম খেলোয়াড় মিধি বেনাতিয়া এবং লিয়ান্দ্রো কাস্তানের পিছনে তৃতীয় পছন্দের সেন্টার-ব্যাক হিসেবে দায়িত্ব পালন করতেন।
তোরিনো
৩১ আগস্ট ২০১৭ সালে বুরদিসো একটি বার্ষিক চুক্তিতে বিনামূল্যে স্থানান্তরের জন্য তোরিনো দ্বারা স্বাক্ষরিত হয়েছিল। তিনি তোরিনোর হয়ে ২৫টি ম্যাচ খেলে মৌসুম শেষ করেন।
২০১৮ সালের ১০ই অক্টোবর তিনি অবসরের ঘোষণা দেন।
আন্তর্জাতিক কর্মজীবন
থাম্ব|২০১১ সালের ফেব্রুয়ারিতে পর্তুগালের বিপক্ষে একটি প্রীতি ম্যাচে বুরদিসো বুরদিসো আর্জেন্টিনার অনূর্ধ্ব-২০ দলে হাভিয়ের সাভিয়োলা এবং মাক্সি রোদ্রিগেসের সাথে খেলেছিলেন। তিনজনই একসঙ্গে ২০০১ ফিফা বিশ্ব যুব চ্যাম্পিয়নশিপ জিতেছিলেন।
২০০৮ সালের ৪ঠা জুন স্যান ডিয়েগোতে মেক্সিকোর বিপক্ষে প্রীতি ম্যাচে আর্জেন্টিনার হয়ে দ্বিতীয় গোলটি করেন বুরদিসো। ম্যানেজার দিয়েগো মারাদোনা ২০১০ সালের বিশ্বকাপের জন্য এবং ম্যানেজার সের্হিও বাতিস্তা ২০১১ সালের কোপা আমেরিকার জন্য বুরদিসোকে আর্জেন্টিনা দলে নির্বাচিত করেন।
২০১১ সালের ১৫ই নভেম্বর কলম্বিয়ার বিপক্ষে বিশ্বকাপ বাছাইপর্বের ম্যাচে বুরদিসো তার বাম হাঁটুতে আঘাত পান। হামেস রদ্রিগেজের সাথে একটি বিতর্কিত বলের সময় বুরদিসো প্রাথমিক মূল্যায়ন ছয় থেকে আট মাসের পুনরুদ্ধারের সময়কালের পূর্বাভাস দিয়ে তার বাম হাঁটুর লিগামেন্টগুলো আংশিকভাবে ছিঁড়ে ফেলেছিলেন।
ব্যক্তিগত জীবন
বুরদিসোর একজন ছোট ভাই রয়েছে, যিনি বর্তমানে ক্লাব দিপোর্তিভো ইউনিভার্সিদাদ কাতোলিকার হয়ে খেলছেন, যিনি এর আগে রোমার হয়েও খেলেছিলেন। বুরদিসো ভাইয়েরা ইতালীয় পাসপোর্ট ধারণ করে কারণ তাদের পারিবারিক উৎস ইতালীয় অঞ্চলের পাইডমন্টে তাদের দাদা-দাদির জন্মস্থান।
অবসরের পর
২০১৮ সালের গ্রীষ্মে অবসর গ্রহণের পর ২০১৮ সালের ডিসেম্বরের শেষে নিশ্চিত করা হয়েছিল যে বুরদিসোকে তার প্রাক্তন ক্লাব বোকা জুনিয়র্সের ক্রীড়া পরিচালক নিযুক্ত করা হয়েছে এবং ২০২০ সালের ডিসেম্বর পর্যন্ত একটি চুক্তি স্বাক্ষর করা হয়েছে। তবে ২০১৯ সালের শেষের দিকে তিনি এই পদ থেকে পদত্যাগ করেন।
২০২১ সালের ৬ই জুলাই বুরদিসো এসিএফ ফিওরেন্তিনার প্রযুক্তিগত পরিচালক নিযুক্ত হন।
আন্তর্জাতিক
আন্তর্জাতিক গোল
স্কোর এবং ফলাফল তালিকা, আর্জেন্টিনার গোল তালিকা প্রথমে।
সম্মাননা
বোকা জুনিয়র্স
আর্জেন্টিনা অনূর্ধ্ব-২০
আর্জেন্টিনা অনূর্ধ্ব-২৩
ব্যক্তিগত
সৈয়দ নওয়াব আলী চৌধুরী
নবাব বাহাদুর সৈয়দ নওয়াব আলী চৌধুরী (২৯ ডিসেম্বর ১৮৬৩ - ১৭ এপ্রিল ১৯২৯) বাংলাদেশের (তৎকালীন পূর্ব বাংলা) টাঙ্গাইলস্থ ধনবাড়ীর(তৎকালীন মধুপুর) জমিদার ছিলেন। তিনি ঢাকা বিশ্ববিদ্যালয়ের অন্যতম প্রতিষ্ঠাতা। তিনি অবিভক্ত বাংলার প্রথম মুসলমান মন্ত্রীর দায়িত্ব পালন করেন। সে সময় তিনি শিক্ষামন্ত্রী ছিলেন। তার দৌহিত্র মোহাম্মদ আলী বগুড়া পাকিস্তানের তৃতীয় প্রধানমন্ত্রী ছিলেন। এছাড়া তার এক পুত্র সৈয়দ হাসান আলী চৌধুরী পূর্ব পাকিস্তান সরকারের মন্ত্রী ছিলেন।
জন্ম ও শৈশব
thumb|right|টাঙ্গাইলের ধনবাড়ীর নবাব এস্টেটের ৭০০ বৎসর পুরোনো মসজিদ। প্রায় চারশত বৎসর পূর্বে এই মসজিদের সংস্কার করা হয়। তারপর থেকে মসজিদটি এই অবস্থায়ই আছে। নওয়াব সাহেব ১৮৬৩ সালের ২৯ ডিসেম্বর টাঙ্গাইল জেলার বিখ্যাত ধনবাড়ি জমিদার পরিবারে জন্মগ্রহণ করেন। তারও আড়াইশ বছর আগে নওয়াব বাহাদুর সৈয়দ নওয়াব আলী চৌধুরীর প্রপিতামহ শাহ সৈয়দ খোদা বক্স বর্তমান টাঙ্গাইল জেলার ধনবাড়ীতে বসতি স্থাপন করেন। নওয়াব আলী চৌধুরী শৈশবে গৃহ শিক্ষকের কাছে আরবি, ফার্সি, ও বাংলায় বিশেষ শিক্ষা লাভ করেন। তার আনুষ্ঠানিক লেখাপড়া শুরু হয় রাজশাহী কলেজিয়েট স্কুলে এবং পরবর্তীতে তিনি কলকাতার বিখ্যাত সেন্ট জোভিয়ার্স কলেজ থেকে এফ.এ. পাশ করেন।
thumb|right|নবাব এস্টেটের অফিস ভবন, ধনবাড়ী, টাঙ্গাইল।
সাহিত্য সংস্কৃতি
১৮৯৫ থেকে ১৯০৪ পর্যন্ত নওয়াব সাহেবের কর্মতৎপরতা ছিল প্রধানত সাহিত্য ও সংস্কৃতি কেন্দ্রিক। ১৮৯৫ সালে মিহির ও সুধাকর পত্রিকা একত্রিত হয়ে সাপ্তাহিক মিহির-সুধাকর নামে আত্মপ্রকাশ করে। এর মালিক ছিলেন নওয়াব আলী চৌধুরী। এজন্য একটি প্রেস ক্রয় করে তিনি কলকাতায় তার নিজ বাসভবনে স্থাপন করেন। ড. মুহম্মদ শহীদুল্লাহ, পণ্ডিত রেয়াজউদ্দিন আহমদ আল মাশহাদী, কবি মোজাম্মেল হকের সাহিত্য প্রকাশনায় নওয়াব আলী চৌধুরীর দান ছিল অপরিসীম। ফলে উল্লেখিত লেখকগণ তাদের বিভিন্ন প্রকাশনা নওয়াব আলী চৌধুরীর নামে উৎসর্গ করেন।
শিক্ষানুরাগী অনন্য জমিদার নওয়াব আলী চৌধুরী বিভিন্ন গ্রন্থ রচনা করেছেন। তার রচিত গ্রন্থ সমূহ-
রাজনীতিতে প্রবেশ
thumb|left|টাঙ্গাইলের ধনবাড়ীর নবাব এস্টেটের বৈঠকখানা। ব্রিটিশ ভারতের ভাইসরয় লর্ড হার্ডিঞ্জ তৎকালীন পূর্ব বঙ্গ সফরে এলে, এই ভবনেই নবাব সাহেবের সাথে তার বৈঠক হয়। এই ঘরটিতে আসবাব পত্র এখনও ঠিক সেভাবেই সাজানো আছে, যেভাবে সেদিনের বৈঠকের সময় সাজানো ছিল। ১৯০৫ সালে বঙ্গভঙ্গ আন্দোলন থেকে নওয়াব আলী চৌধুরী রাজনীতিতে সক্রিয় হন। ১৯০৫ সালের ১৬ অক্টোবর হিন্দু জাতীয়তাবাদের প্রবর্তকদের প্রবল বাঁধার মুখে বঙ্গভঙ্গ কার্যকর হয়ে পূর্ব বাংলা ও আসাম নামক একটি মুসলিম প্রধান প্রদেশ জন্ম লাভ করলে নওয়াব আলী চৌধুরী একটা সর্বভারতীয় মুসলিম রাজনৈতিক প্রতিষ্ঠান গঠন করার প্রয়োজনীয়তা উপলব্ধি করেন। তিনি মুসলমানদের অনগ্রসরতার জন্য অশিক্ষাকে দায়ী করেন। ১৯০৫ সালের বঙ্গভঙ্গ কার্যকরের দিন ঢাকার নর্থব্রুক হলে তার ও ঢাকার নবাব স্যার সলিমুল্লাহর উদ্যোগে প্রাদেশিক রাজনৈতিক সংগঠন গঠিত হয়। তিনি বঙ্গভঙ্গ সম্পর্কে বলেন, "প্রদেশ রক্ষার জন্য যুদ্ধ করিয়াছি এবং যদিও সে চেষ্টা সফল হয় নাই তথাপিও পূর্ব বঙ্গে যাহারা আমাদের প্রতিপক্ষ ছিলেন তাহারা পর্যন্ত স্বীকার করিবেন যে, আমরা যাহার জন্য চেষ্টা করিয়াছিলাম তাহাই ঠিক এবং বঙ্গভঙ্গ রদ হওয়াতে ঐ প্রদেশের হিন্দু মুসলমান উভয় সম্প্রদায়েরই ক্ষতি হইয়াছে।"
ঢাকা বিশ্ববিদ্যালয় প্রতিষ্ঠা
১৯১১ সালে ২৯ আগস্ট ঢাকার কার্জন হলে ল্যান্সলট হেয়ারের বিদায় এবং চার্লস বেইলির যোগদান উপলক্ষে সংবর্ধনা অনুষ্ঠানে পৃথক দুটি মানপত্রে নবাব সলিমুল্লাহ ও নওয়াব আলী চৌধুরী ঢাকায় বিশ্ববিদ্যালয় প্রতিষ্ঠার দাবি জানান। ১৯১২ সালের ৩১ জানুয়ারি লর্ড হার্ডিঞ্জের ঢাকায় অবস্থানকালে নওয়াব সলিমুল্লাহ ও নওয়াব আলীসহ ১৯ জন সদস্য বিশিষ্ট একটি প্রতিনিধি দল তার সঙ্গে সাক্ষাৎ করে বঙ্গভঙ্গ রদের ফলে মুসলমানদের যে সমূহ ক্ষতি হচ্ছে সে কথা তুলে ধরেন। এ লক্ষ্যে ১৩ সদস্য বিশিষ্ট নাথান কমিটি গঠিত হলে নওয়াব আলী চৌধুরী এর অন্যতম সদস্য হন। এর অধীনে ছয়টি সাব কমিটি গঠিত হলে তিনি ৬ টি বিভাগের সদস্য নিযুক্ত হন। ১৯১৪ সালে প্রথম বিশ্বযুদ্ধ চলাকালে আর্থিক সংকটের কারণে ঢাকা বিশ্ববিদ্যালয় প্রতিষ্ঠার কাজ চাপা পড়ে যায়। সে সময় নওয়াব আলী চৌধুরী ইম্পেরিয়াল কাউন্সিলের সদস্য ছিলেন। ১৯১৭ সালের ৭ মার্চ ইম্পেরিয়াল কাউন্সিলের সভায় তিনি বিষয়টিকে আবার উপস্থাপন করেন। ১৯২০ সালের মার্চ ১৮ ভারতীয় আইনসভায় ঢাকা বিশ্ববিদ্যালয় বিল অ্যাক্টে পরিণত হয় এবং ২৩ মার্চ তা গভর্নর জেনারেলের অনুমোদন লাভ করে। লর্ড হার্ডিঞ্জ কর্তৃক ঢাকা বিশ্ববিদ্যালয় প্রতিষ্ঠার নয় মাস পর ১৯২১ সালের জুলাই মাসে ঢাকা বিশ্ববিদ্যালয়ে যথারীতি ক্লাস শুরু হয়। ১৯২২ সালে তিনি ছাত্র ছাত্রীদের বৃত্তি বাবদ ১৬ হাজার টাকার একটি তহবিল ঢাকা বিশ্ববিদ্যালয়ে প্রদান করেন। এছাড়াও বিশ্ববিদ্যালয় প্রতিষ্ঠাকালে অর্থাভাব দেখা গেলে নিজ জমিদারীর একাংশ বন্ধক রেখে এককালীন ৩৫,০০০ টাকা প্রদান করেন।
শিক্ষাবিস্তার
নওয়াব আলী চৌধুরী ছিলেন অবিভক্ত বাংলার প্রথম মুসলমান মন্ত্রী। শিক্ষাবিস্তারে তার আন্তরিকতার জন্য সে সময় তাকে শিক্ষামন্ত্রীর দায়িত্ব দেওয়া হয়েছিল। ১৯২৯ সালের ১৭ এপ্রিল মৃত্যুর পূর্ব পর্যন্ত তিনি মন্ত্রীর দায়িত্ব পালন করেন। এদেশে নওয়াব আলী চৌধুরী ৩৮টি শিক্ষা প্রতিষ্ঠান স্থাপনে জমি ও আর্থিক সহায়তা প্রদান করেন। ১৯১০ সালে তিনি নিজ এলাকা ধনবাড়ীতে নওয়াব ইনস্টিটিউট নামের একটি হাই স্কুল প্রতিষ্ঠা করেন। এছাড়া সোনাতলা, কোদালিয়া, গফরগাঁও, পিংনা, জঙ্গলবাড়ি, হয়বতনগরসহ বিভিন্ন স্থানে শিক্ষা প্রতিষ্ঠান স্থাপনে সহায়তা করেন।
মাতৃভাষার প্রতি অবদান
নওয়াব আলী চৌধুরী ১৯১১ সালের রংপুর অধিবেশনে মাতৃভাষা বাংলার পক্ষে প্রথম সোচ্চার হয়ে বলেছিলেন, "বাংলা আমাদের মাতৃভাষা, মাতৃস্তনের ন্যায়, জন্মভূমির শান্তি নিকেতনের ন্যায় বাংলা ভাষা। বাংলাভাষা আমাদের নিকট প্রিয়, কিন্তু হতভাগ্য আমরা, প্রিয় মাতৃভাষার উন্নতিকল্পে আমরা উদাসীন। অধঃপতন আমাদের হবে না - তো কার হবে?" তৎকালীন প্রতিকূল পরিবেশে একজন জমিদার হয়ে বাংলা ভাষা রাষ্ট্রভাষা প্রশ্নে তিনি গুরুত্বপূর্ণ ভূমিকার স্বাক্ষর রাখেন। ১৯২১ সালে বাংলা ভাষাকে প্রদেশের সরকারি ভাষা করার জন্য লিখিত প্রস্তাব পেশ করেন।তার এই অবদান অনেক শিক্ষার মান উন্নয়ন করেছে।
বিভিন্ন পদবি লাভ
১৮৯৬ সালে খান বাহাদুর, ১৯১১ সালে নওয়াব, ১৯১৮ সালে কমান্ডার অব দি ইন্ডিয়ান এম্পায়ার (সিআইই) এবং ১৯২৪ সালে নওয়াব বাহাদুর পদবি লাভ করেন।
মৃত্যু
সৈয়দ নওয়াব আলী চৌধুরী ১৭ এপ্রিল ১৯২৯ (১ বৈশাখ, ১৩৩৬ বাংলা) দার্জিলিংয়ের (বর্তমানে ভারতের পশ্চিমবঙ্গে) ইডেন ক্যাসেলে মৃত্যুবরণ করেন।
চুয়াডাঙ্গা সরকারি বালিকা উচ্চ বিদ্যালয়
চুয়াডাঙ্গা সরকারি বালিকা উচ্চ বিদ্যালয় বাংলাদেশের চুয়াডাঙ্গা জেলার একটি সরকারি মাধ্যমিক বিদ্যালয়। ১৯১৪ খ্রিষ্টাব্দে এই বিদ্যালয়টি বর্তমান চুয়াডাঙ্গা জেলার সদর উপজেলায় প্রতিষ্ঠিত হয় এবং ২০১২ খ্রিষ্টাব্দে বিদ্যালয়টি ডাবলশিফটে উন্নিত হয়। বিদ্যালয়টিতে তৃতীয় থেকে দশম শ্রেণী পর্যন্ত পাঠদান হয়।
বর্তমান অবস্থা
বর্তমানে বিদ্যালয়টিতে দুই শিফটে প্রায় ২১০০ ছাত্রী অধ্যায়নরত এবং বিদ্যালয়ে শিক্ষকবৃন্দের সংখ্যা ৫৩ জন।
অবকাঠামো
বিদ্যালয়ের একটি মাঠ রয়েছে। বিদ্যালয়ে স্থাপনা বলতে রয়েছে: একটি চারতলা, একটি তিনতলা ভবন এবং দুইটি দুইতলা ভবন যার মধ্যে একটি লাইব্রেরি ভবন। লাইব্রেরিতে ১৫০০ টির ও বেশি বই রয়েছে।
ভর্তি
বিদ্যালয়টিতে ২০২০ সালের পূর্বে শিক্ষার্থীরা তৃতীয় ও ষষ্ঠ শ্রেণীতে ভর্তি পরীক্ষা দেওয়ার ভর্তি হওয়ার সুযোগ লাভ করত। বর্তমানে লটারির মাধ্যমে ছাত্রীদের নির্বাচন করা হয়। তৃতীয় শ্রেণীতে প্রতি শাখায় ৬০ জন শিক্ষার্থী ভর্তির সুযোগ পায়। প্রভাতী শিফটে ১২০ জন ও দিবা শিফটে ১২০ জনসহ মোট ২৪০ জন ভর্তি হতে পারে। এছাড়াও ষষ্ঠ শ্রেণীতে প্রতি শাখায় ৩ জন ভর্তির সুযোগ পায়। প্রভাতী শিফটে ১২ জন ও দিবা শিফটে ১২ জনসহ মোট ২৪ জন ভর্তি হতে পারে। জানুয়ারি মাসের প্রথম সপ্তাহে এই ভর্তি কার্যক্রম শেষ হয়।
অ্যাংলো-স্যাক্সন পৌত্তলিকতাবাদ
অ্যাংলো-স্যাক্সন পৌত্তলিক ধর্ম (ইংরেজি: Anglo-Saxon paganism, অ্যাংলো-স্যাক্সন প্যাগানইজম ; অথবা Anglo-Saxon heathenism, অ্যাংলো-স্যাক্সন হিদনইজম) বলতে খ্রিস্টীয় পঞ্চম থেকে অষ্টম শতাব্দীর মধ্যবর্তী সময়ে, অর্থাৎ, আদি মধ্যযুগীয় ইংল্যান্ডের প্রারম্ভিক পর্যায়ে অ্যাংলো-স্যাক্সন জাতিগোষ্ঠীর ধর্মবিশ্বাস এবং সেই যুগের ইংল্যান্ডে প্রচলিত প্রথা ও রীতিনীতিগুলিকে বোঝায়। এই ধর্মবিশ্বাসটি অ্যাংলো-স্যাক্সন প্রাক্‌-খ্রিস্টীয় ধর্ম (ইংরেজি: Anglo-Saxon pre-Christian religion, অ্যাংলো-স্যাক্সন প্রি-খ্রিশ্চান রিলিজিয়ন) অথবা অ্যাংলো-স্যাক্সন ঐতিহ্যবাহী ধর্ম (ইংরেজি: Anglo-Saxon traditional religion, অ্যাংলো-স্যাক্সন ট্র্যাডিশনাল রিলিজিয়ন) নামেও পরিচিত। জার্মানীয় পৌত্তলিক ধর্মের একটি প্রকারভেদ বহুবিধ আঞ্চলিক রূপভেদ সহ উত্তর-পশ্চিম ইউরোপের অধিকাংশ অঞ্চল জুড়ে প্রসার লাভ করেছিল। সেই ধর্মের বিভিন্ন ধরনের মতবিশ্বাস ও কাল্ট-প্রথা নিয়ে গড়ে উঠেছিল অ্যাংলো-স্যাক্সন জাতির পৌত্তলিক ধর্মবিশ্বাস।
অ্যাংলো-স্যাক্সন পৌত্তলিক ধর্ম ছিল একটি বহুদেববাদী ধর্মবিশ্বাস। এই ধর্মের কেন্দ্রে ছিল ése (একবচনে ós) নামে পরিচিত এক দেবমণ্ডলীতে বিশ্বাস। এই দেবদেবীদের মধ্যে সর্বপ্রধান ছিলেন সম্ভবত ওয়াডেন। এছাড়া থুনোর ও টিউ ছিলেন অন্য দুই গুরুত্বপূর্ণ দেবতা। সেই সঙ্গে অ্যাংলো-স্যাক্সনেরা প্রাকৃতিক পরিবেশে বসবাসকারী এলফ, নেক ও ড্রাগন সহ অন্যান্য বিভিন্ন ধরনের অলৌকিক সত্ত্বাতেও বিশ্বাস করত। কাল্ট-প্রথাগুলির কেন্দ্রে থাকত বিভিন্ন ভক্তিমূলক আচার-অনুষ্ঠান এবং সেই ধরনের অনুষ্ঠানের অন্যতম ছিল দেবদেবীদের উদ্দেশ্যে দ্রব্যসামগ্রী উৎসর্গীকরণ ও পশুবলি। বাৎসরিক ধর্মীয় উৎসবেও বলিদানের আয়োজন করা হত। কাষ্ঠনির্মিত মন্দিরের অস্তিত্বেরও প্রমাণ পাওয়া গিয়েছে। অবশ্য অন্যান্য কাল্ট-অনুষ্ঠান আয়োজিত হত খোলা আকাশের নিচেই। এই ধরনের অনুষ্ঠানের অঙ্গ ছিল কাল্ট-সংক্রান্ত গাছপালা ও বিভিন্ন বৃহদাকার প্রস্তরখণ্ড। পৌত্তলিক ধর্মে বিশ্বাসী অ্যাংলো-স্যাক্সনদের পরকাল-সংক্রান্ত ধ্যানধারণার কথা বিশেষ জানা যায় না। তবে পরকাল-বিশ্বাস সম্ভবত তাদের অন্ত্যেষ্টিক্রিয়ার প্রক্রিয়াগুলিকে প্রভাবিত করেছিল। অ্যাংলো-স্যাক্সন সমাজে মৃতদেহ সমাধিস্থ অথবা দাহ করা হত। সাধারণত নির্বাচিত কিছু সামগ্রী অন্ত্যেষ্টিক্রিয়ায় ব্যবহৃত হত। সম্ভবত জাদু ও ডাকিনীবিদ্যা-সংক্রান্ত ধারণা এবং শামানবাদের শ্রেণিভুক্ত করা যায় এমন কিছু উপাদানও এই ধর্মবিশ্বাসের অন্তর্ভুক্ত হয়েছিল।
অ্যাংলো-স্যাক্সন পৌত্তলিক ধর্মের দেবদেবীদের নামগুলি ইংরেজি ভাষায় সপ্তাহের বারের নামগুলির উৎস। এই ধর্ম এবং এটির সঙ্গে সম্পৃক্ত পুরাণকথা সম্পর্কে যা জানা যায়, তা সাহিত্য ও আধুনিক পৌত্তলিকতাবাদ উভয়কেই প্রভাবিত করেছে।
সংজ্ঞা
অ্যাংলো-স্যাক্সন ইংল্যান্ডে খ্রিস্টানেরা অখ্রিস্টানদের নির্দেশ করত লাতিন pagan শব্দটির দ্বারা। অ্যাংলো-স্যাক্সন ইংল্যান্ডের দেশীয় ভাষা প্রাচীন ইংরেজিতে উক্ত শব্দটির সমার্থক hæðen (আধুনিক ইংরেজিতে "heathen") শব্দটি ছিল প্রাচীন নর্স heiðinn শব্দের সমজ শব্দ। এই দু’টি শব্দই সম্ভবত উদ্ভূত হয়েছিল গথিক haiþno শব্দটি থেকে। ইংরেজিতে pagan ও heathen দুই শব্দই নিন্দাসূচক ব্যঞ্জনার্থ বহন করত। পরবর্তীকালের অ্যাংলো-স্যাক্সন সাহিত্যে অপরাধী এবং যাদের আচরণ খ্রিস্টীয় শিক্ষানুসারী নয় বলে গণ্য করা হত, তাদের বোঝাতেও hæðen শব্দটি ব্যবহৃত হয়েছে। খ্রিস্টানরা পৌত্তলিকতাবাদ অর্থে "paganism" শব্দটি ব্যবহার করত অন্যকরণের একটি কৌশল হিসাবে। প্রত্নতত্ত্ববিদ নেইল প্রাইসের মতে, অ্যাংলো-স্যাক্সন সংস্কৃতির বর্ণনা প্রসঙ্গে "প্যাগানিজম" হল "প্রধানত শূন্য ধারণা যার অর্থ হল যা (খ্রিস্টধর্ম) নয়"।
অ্যাংলো-স্যাক্সন ইংল্যান্ডে বসবাসকারী কেউ নিজেদের "প্যাগান" নামে অভিহিত করত অথবা খ্রিস্টধর্মের একক বিকল্প হিসাবে "প্যাগানবাদ" নামে কোনও একটি মাত্র ধর্মকে বুঝত – এমন কোনও প্রমাণ পাওয়া যায় না। এই জাতীয় পৌত্তলিকতাবাদী মতবিশ্বাসগুলি দৈনন্দিন জীবনের অন্যান্য অংশের থেকে অবিচ্ছেদ্য হওয়াই সঙ্গত ছিল। প্রত্নতত্ত্ববিদ মার্টিন কার্ভার, অ্যালেক্স স্যানমার্ক ও সারা সেম্পলের মতে, অ্যাংলো-স্যাক্সন পৌত্তলিকতাবাদ বৃহদাঞ্চলীয় নিয়ম বা প্রতিষ্ঠানবদ্ধ কোনও ধর্ম নয়; এটি হল বিভিন্ন ধরনের স্থানীয় বৌদ্ধিক জগৎ-ধারণাকে বর্ণনাকারী একটি শিথিল পরিভাষা।" কার্ভার বেশ জোর দিয়েই বলেন যে, অ্যাংলো-স্যাক্সন ইংল্যান্ডে পৌত্তলিকতাবাদ বা খ্রিস্টধর্ম কোনওটিই "সমধর্মী বৌদ্ধিক অবস্থান অথবা প্রামাণ্য শাস্ত্র ও আচার-অনুষ্ঠান" দ্বারা উপস্থাপিত হয়নি; বরং দুইয়ের মধ্যে "যথেষ্ট আন্তঃসংযোগ" বিদ্যমান ছিল। ধারণা হিসাবে এই ধর্মবিশ্বাসের মধ্যে কোনও ধরনের আপাত নিয়মনীতি বা সামঞ্জস্যের অভাব ছিল। সেই সঙ্গে এটি আঞ্চলিক ও কালপঞ্জিগত ক্ষেত্রে বৈচিত্র্যের নিদর্শন রেখে যায়। প্রত্নতত্ত্ববিদ অ্যালেক্স প্লুস্কৌস্কির মতে, এটিকে "বহুশাখাবিশিষ্ট অ্যাংলো-স্যাক্সন 'পৌত্তলিকতাবাদসমূহ'" হিসাবেও উল্লেখ করা চলে।
ধর্মের সমাজতাত্ত্বিক ম্যাক্স ওয়েবারের পরিভাষা অবলম্বন করে ইতিহাসবিদ মেরিলিন ডান অ্যাংলো-স্যাক্সন পৌত্তলিকতাবাদকে বর্ণনা করেছেন একটি "বিশ্বগ্রাহ্যকারী" ধর্ম হিসাবে; অর্থাৎ এই ধর্ম ছিল এমন একটি ধর্ম যা "যুগের সঙ্গে সংশ্লিষ্ট ছিল" এবং সেই সঙ্গে পারিপার্শ্বিক ক্ষেত্রে পরিবারের সুরক্ষা, অগ্রগতি এবং খরা ও দুর্ভিক্ষ এড়িয়ে চলার মতো বিষয়গুলি কথা স্মরণে রেখে চলত। এতদ্ব্যতীত গুস্তাভ মেনশিং কৃত শ্রেণিবিন্যাস অবলম্বন করে ডান অ্যাংলো-স্যাক্সন ধর্মকে বর্ণনা করেন একটি "লৌকিক ধর্ম" হিসাবেও; যে ধর্মের অনুগামীরা জগতে টিকে থাকা ও উন্নতিবিধানের প্রতি পূর্ণ মনোযোগ দিত।
অ্যাংলো-স্যাক্সন ইংল্যান্ডের প্রাক্‌-খ্রিস্টীয় ধর্মবিশ্বাসগুলিকে নিয়ে আলোচনার সময় "প্যাগানিজম" বা "হিদনিজম" শব্দগুলির ব্যবহার সমস্যাসঙ্কুল। ঐতিহাসিকভাবে অ্যাংলো-স্যাক্সন যুগের অনেক প্রাচীন পণ্ডিত খ্রিস্টীয় সপ্তম শতাব্দীতে খ্রিস্টধর্মে ধর্মান্তরণের পূর্ববর্তী ইংল্যান্ডের ধর্মবিশ্বাসকে বর্ণনা করার জন্য এই শব্দগুলি ব্যবহার করেছেন। পরবর্তীকালের একাধিক গবেষক এই জাতীয় শব্দপ্রয়োগের সমালোচনা করেছেন। উদাহরণস্বরূপ, ইতিহাসবিদ ইয়ান এন. উড বলেছেন, অ্যাংলো-স্যাক্সন জাতির কথা আলোচনাকালে "প্যাগান" শব্দের ব্যবহার করার ফলে গবেষকেরা "আদি মধ্যযুগীয় [খ্রিস্টান] ধর্মপ্রচারকদের সাংস্কৃতিক নির্মাণ ও মূল্যবিচারকে" অবলম্বন করতে বাধ্য হন এবং তার ফলে তথাকথিত প্যাগানদের নিজস্ব ধ্যানধারণা সম্পর্কে গবেষকসুলভ চিন্তাভাবনার স্বচ্ছতা হ্রাস পায়।
বর্তমানে কিছু অ্যাংলো-স্যাক্সনপন্থী গবেষক আদি অ্যাংলো-স্যাক্সন যুগের কথা আলোচনার সময় "প্যাগানিজম" বা "প্যাগান" শব্দটির ব্যবহার পরিত্যাগ করেছেন। কিন্তু অন্যান্যেরা খ্রিস্টান নয় অথচ একটি শনাক্তকরণযোগ্য ধর্মকে চিহ্নিত করার ব্যবহারযোগ্য উপায় হিসাবে এই শব্দগুলিকে ব্যবহার করেন। ইতিহাসবিদ জন হাইন্স অপেক্ষাকৃত ভালো বিকল্প হিসাবে "ঐতিহ্যবাহী ধর্ম" শব্দবন্ধটি ব্যবহারের প্রস্তাব করেন। যদিও এই শব্দবন্ধ প্রয়োগের ব্যাপারে সাবধান করে কার্ভার বলেন যে, খ্রিস্টীয় পঞ্চম থেকে অষ্টম শতাব্দী পর্যন্ত ব্রিটেন নতুন ধারণায় পরিপূর্ণ ছিল। তাই সেই যুগের ধর্মবিশ্বাসকে ঠিক "ঐতিহ্যবাহী" বলা চলে না। "প্রাক্‌-খ্রিস্টীয়" ধর্ম শব্দবন্ধটিও ব্যবহৃত হয়; তবে এই শব্দবন্ধের মাধ্যমে "প্যাগানইজম" ও "হিদনিজম" শব্দ দু’টির নিন্দাসূচক দ্যোতনা পরিহার করা সম্ভব হলেও তা সব ক্ষেত্রে কালপঞ্জিগত দিক থেকে যথাযথ হয় না।
প্রমাণ
অ্যাংলো-স্যাক্সন ইংল্যান্ডের প্রাক্‌-খ্রিস্টীয় সমাজ ছিল নিরক্ষর। তাই অ্যাংলো-স্যাক্সন পৌত্তলিকবাদীরা সমসাময়িক কালের কোনও লিখিত প্রমাণ রেখে যায়নি। পরিবর্তে প্রাথমিক সাহিত্যিক সূত্র-উপাদান হিসাবে পাওয়া যায় পরবর্তীকালের লেখকদের রচনা। এঁদের অন্যতম হলেন বিড এবং লাইফ অফ সেন্ট উইলফ্রিড গ্রন্থের অজ্ঞাতনামা রচয়িতা, যিনি প্রাচীন ইংরেজির পরিবর্তে লাতিনে গ্রন্থরচনা করেছিলেন। এই লেখকবৃন্দ অ্যাংলো-স্যাক্সনদের প্রাক্‌-খ্রিস্টীয় মতবিশ্বাসের পূর্ণাঙ্গ চিত্র অঙ্কনে আগ্রহী ছিলেন না। সেই কারণে তাঁদের রচনায় এই ধর্মবিশ্বাসের উল্লেখ অসম্পূর্ণ ও পরিমাণে অত্যল্প। এতদ্ব্যতীত মহাদেশীয় ইউরোপের পৌত্তলিক সমাজগুলিকে ধর্মান্তরণের কাজে সক্রিয় খ্রিস্টান অ্যাংলো-স্যাক্সন ধর্মপ্রচারকদের লেখালিখিগুলিও সম্ভবত মূল্যবান উপাদান। এগুলির মধ্যে যেমন রয়েছে উইলিব্রোর্ড ও বনিফেসের রচনাবলি, তেমনই রয়েছে খ্রিস্টীয় প্রথম শতাব্দীর রোমান লেখক ট্যাকিটাসের রচনাও। উল্লেখ্য, ট্যাকিটাস মহাদেশীয় ইউরোপে অ্যাংলো-স্যাক্সনদের পূর্বপুরুষগণের আচরিত পৌত্তলিক ধর্মগুলির উপর টীকা রচনা করেছিলেন। ইতিহাসবিদ ফ্র্যাঙ্ক স্টেন্টন বলেছেন, লভ্য গ্রন্থগুলি থেকে অ্যাংলো-স্যাক্সন ইংল্যান্ডের পৌত্তলিক ধর্ম সম্পর্কে আমরা শুধু "একটি অস্পষ্ট আভাস"ই পেতে পারি। একই ভাবে প্রত্নতত্ত্ববিদ ডেভিড উইলসনও লিখেছেন যে, লিখিত সূত্রগুলিকে "সাবধানে ব্যবহার করা উচিত এবং চূড়ান্ত কিছু ধরে না নিয়ে শুধুমাত্র ইঙ্গিত হিসাবেই দেখা উচিত"।
নিকটবর্তী আয়ারল্যান্ড, ফ্রান্সিয়া বা স্ক্যান্ডিনেভিয়ার প্রাক্‌-খ্রিস্টীয় মতবিশ্বাসের তুলনায় অ্যাংলো-স্যাক্সন পৌত্তলিকতাবাদ সম্পর্কে আলোচনা খুবই অল্প সংখ্যক নথিবদ্ধ রচনায় পাওয়া যায়। ধ্রুপদি পুরাণ ও নর্স পুরাণের ক্ষেত্রে যেমন পরিচ্ছন্ন ও প্রণালীবদ্ধ বিবরণ পাওয়া যায়, অ্যাংলো-স্যাক্সন পৌত্তলিক ধর্মবিশ্বাস সম্পর্কে তেমন কিছুই পাওয়া যায় না। অনেক গবেষক প্রাক্‌-খ্রিস্টীয় অ্যাংলো-স্যাক্সন ইংল্যান্ডের মতবিশ্বাসগুলিকে বোঝার জন্য নর্স পুরাণকে সহায়িকা হিসাবে ব্যবহার করলেও, এই উদ্যোগের উপযোগিতা নিয়েও সতর্কীকরণও করা হয়ে থাকে। স্টেন্টনের অনুমান, অ্যাংলো-স্যাক্সন ও স্ক্যান্ডিনেভীয় পৌত্তলিকতাবাদের মধ্যে যোগাযোগটি ঘটেছিল "অতীতে যা ইতিমধ্যেই [অর্থাৎ, ব্রিটেনে অ্যাংলো-স্যাক্সন অভিপ্রয়াণের সময়ে] সুদূর অতীতে পরিণত হয়েছিল"। তিনি দাবি করেন যে, স্ক্যান্ডিনেভিয়ার প্রাক্‌-খ্রিস্টীয় মতবিশ্বাসগুলিতেও স্পষ্ট বৈচিত্র্য ছিল, যার ফলে ইংল্যান্ডের মতটিকে বুঝতে স্ক্যান্ডিনেভীয় উপাদান ব্যবহার করলে আরও বেশি জটিলতা সৃষ্টি হয়। কিন্তু এই বক্তব্যের বিপরীতে ইতিহাসবিদ ব্রায়ান ব্র্যান্সটন বলেন যে, প্রাচীন নর্স উৎসসূত্র ব্যবহার করলে অ্যাংলো-স্যাক্সন পৌত্তলিক মতবিশ্বাসগুলিকে আরও ভালোভাবে বোঝা সম্ভব; কারণ, এই দুই জাতির পুরাণগত সাদৃশ্য তাদের একই পূর্বপুরুষদের ধর্মবিশ্বাসের মধ্যে নিহিত ছিল।
প্রাচীন ইংরেজি স্থাননামগুলি অ্যাংলো-স্যাক্সন ইংল্যান্ডের প্রাক্‌-খ্রিস্টীয় ধর্মবিশ্বাস ও আচার-অনুষ্ঠান সম্পর্কে কিছু অন্তর্জ্ঞান প্রদান করে। এই স্থাননামগুলির কয়েকটি নির্দিষ্ট দেবদেবীদের নামের সঙ্গে সম্পর্কিত; অন্যদিকে অন্যান্য নামগুলির সঙ্গে এমন কিছু শব্দ যুক্ত যেগুলি সেই স্থানে অনুশীলিত কাল্ট-আচারগুলিকে নির্দেশ করে। স্ক্যান্ডিনেভিয়ায় কোনও কোনও স্থাননাম উভয় প্রকার বৈশিষ্ট্য বহন করলেও ইংল্যান্ডে এই দুই শ্রেণি পৃথকই রয়ে গিয়েছে। যে সকল স্থাননাম সম্ভাব্য পৌত্তলিক যোগসূত্র বহন করছে, সেগুলি কেন্দ্রীভূত হয়েছে প্রধানত মধ্য ও দক্ষিণ-পূর্ব ইংল্যান্ডে। অন্যদিকে নরদামব্রিয়া বা পূর্ব অ্যাংলিয়া থেকে কোনও নিশ্চিত উদাহরণ পাওয়া যায় না। দেশের কোনও কোনও অংশে কেন এই জাতীয় নাম দুর্লভ বা অস্তিত্বহীন তা স্পষ্ট নয়। সম্ভবত পরবর্তী অ্যাংলো-স্যাক্সন যুগে স্ক্যান্ডিনেভীয় জনবসতির আনীত নামকরণপ্রথার পরিবর্তন অথবা পরবর্তীকালে খ্রিস্টান কর্তৃপক্ষের ধর্মান্তরণের প্রয়াস এর জন্য দায়ী। ১৯৪১ সালে স্টেন্টন বলেন যে, "পঞ্চাশ থেকে ষাটটি পৌত্তলিক উপাসনাস্থল"কে স্থাননামের প্রমাণ দ্বারা চিহ্নিত করা যায়। যদিও ১৯৬১ সালে স্থাননাম বিশেষজ্ঞ মার্গারেট গেলিং এই বিষয়ে সতর্কীকরণ করে বলেন যে, মাত্র পঁয়তাল্লিশটি নাম এই ক্ষেত্রে নির্ভরযোগ্য। সাহিত্য বিশেষজ্ঞ ফিলিপ এ শ যদিও সাবধান করে বলেছেন, এই স্থানগুলির অনেকগুলির নামই সম্ভবত পৌত্তলিকদের দেওয়া নয়। পরবর্তীকালে খ্রিস্টান অ্যাংলো-স্যাক্সনরা এই নামগুলি রেখেছিলেন। এই নামগুলি খ্রিস্টান দৃষ্টিকোণ থেকে বিধর্মীদের স্থান হিসাবে ইঙ্গিতকৃত স্থানের পরিচায়ক।
উইলসনের মতে, প্রত্নতাত্ত্বিক প্রমাণ "প্রচুর পরিমাণে লভ্য এবং সেই কারণে [অ্যাংলো-স্যাক্সন ইংল্যান্ডের] পৌত্তলিকতাবাদ চর্চার ক্ষেত্রে সম্ভাব্যরূপে তা সর্বাপেক্ষা অধিক প্রয়োজনীয়"। প্রত্নতত্ত্বের দিক থেকে ধর্ম, আচার-অনুষ্ঠান ও জাদুবিদ্যার জগৎ তখনই চিহ্নিত করা সম্ভব, যখন তা বাস্তব সংস্কৃতিকে প্রভাবিত করে। যেমন, অ্যাংলো-স্যাক্সন ইংল্যান্ডের প্রাক্‌-খ্রিস্টীয় ধর্ম সম্পর্কে গবেষণা প্রধানত সমৃদ্ধ সমাধিস্থল ও স্মারক স্থাপত্যগুলির উপর নির্ভরশীল, যেগুলি যতটা ধর্মীয় উদ্দেশ্যকে প্রদর্শন করে, ততটাই দেখিয়ে দেয় রাজনৈতিক উদ্দেশ্যটিকেও। ধাতু নিরূপক যন্ত্রবিদেরা যে ধাতুদ্রব্যগুলি আবিষ্কার করেছেন, সেগুলিও অ্যাংলো-স্যাক্সন পৌত্তলিকতাবাদের ব্যাখ্যায় বিশেষ অবদান রেখেছে। প্রাক্‌-খ্রিস্টীয় অ্যাংলো-স্যাক্সনদের বিশ্ববোধ দৈনন্দিন জীবনের সকল দিককে স্পর্শ করেছিল। সেই জন্য অ্যাংলো-স্যাক্সনদের আচারগত ক্রিয়াকাণ্ডগুলিকে দৈনন্দিন জীবনের অন্যান্য ক্ষেত্রগুলির থেকে পৃথক হিসাবে দর্শনো আধুনিক গবেষকদের কাছে বিশেষভাবে কঠিন একটি কাজ। এই জাতীয় প্রত্নতাত্ত্বিক উপাদানের অধিকাংশই এমন এক যুগের যখন পৌত্তলিক ধর্মবিশ্বাসগুলি খ্রিস্টধর্ম কর্তৃক অপসারিত হচ্ছিল। সেই জন্য অ্যাংলো-স্যাক্সন পৌত্তলিকতাবাদ সম্পর্কে যে কোনও আলোচনাই ধর্মান্তরণের প্রত্নতত্ত্বের দ্বিমুখী দিক থেকে দেখতে হয়।
লভ্য প্রমাণের ভিত্তিতে ইতিহাসবিদ জন ব্লেয়ার বলেছেন যে, অ্যাংলো-স্যাক্সন ইংল্যান্ডের প্রাক্‌-খ্রিস্টীয় ধর্মের সঙ্গে অনেকাংশে মিল পাওয়া যায় "রোমান শাসনাধীন ব্রিটনদের পৌত্তলিক ধর্মমতের... অন্তত বাহ্যিক আকারে"। যদিও প্রত্নতত্ত্ববিদ অড্রে মিনি এই সিদ্ধান্তে উপনীত হয়েছেন যে, "অ্যাংলো-স্যাক্সন পৌত্তলিকতাবাদের নিশ্চিত প্রমাণ অতি অল্প এবং এই ধর্মের সংগঠন ও দর্শনের সার বৈশিষ্ট্যগুলির অনেকগুলি সম্পর্কেই আমরা অজ্ঞই রয়ে গিয়েছি"। একই ভাবে প্রাচীন ইংরেজি বিশেষজ্ঞ রয় পেজ এই মত প্রকাশ করেছেন যে, অ্যাংলো-স্যাক্সন পৌত্তলিকতাবাদকে ভালো ভাবে বোঝার ক্ষেত্রে প্রাপ্ত প্রমাণগুলি "অত্যন্ত বিরল ও অতিবিক্ষিপ্ত"।
আগমন ও প্রতিষ্ঠা
খ্রিস্টীয় চতুর্থ শতাব্দীর অধিকাংশ সময় জুড়ে ব্রিটেনের অধিকাংশ অঞ্চলই ছিল রোমান সাম্রাজ্যের অংশ। ৩৮০ খ্রিস্টাব্দের থেসালোনিকার অধ্যাদেশ বলে সেই সাম্রাজ্যের সরকারি ধর্ম ছিল খ্রিস্টধর্ম। যদিও ব্রিটেনে খ্রিস্টধর্ম তখনও সম্ভবত সংখ্যালঘু ধর্ম, যা মূলত নগরাঞ্চল এবং সেগুলির পশ্চাদভূমিতে সীমাবদ্ধ ছিল। গ্রামাঞ্চলে এই ধর্মের কিছু প্রভাব থাকলেও অনুমিত হয় যে, স্থানীয় পরবর্তী লৌহযুগীয় বহুদেববাদী ধর্মবিশ্বাসগুলি তখন ছিল বহুল-আচরিত। ওয়েলশ মার্চেস, ওয়েলসের অধিকাংশ এলাকা (গেওয়েন্ট বাদে), ল্যাঙ্কাশায়ার ও দক্ষিণ-পশ্চিম উপদ্বীপের মতো কিছু এলাকায় এই যুগে খ্রিস্টধর্মের অস্তিত্বের প্রমাণ কিছুই পাওয়া যায় না।
ব্রিটনরা যখন এই অঞ্চলে অ্যাংলো-স্যাক্সন অভিজাতদের প্রাধান্য দেখেই সম্ভবত অ্যাংলো-স্যাক্সনদের পৌত্তলিকতাবাদী ধর্ম গ্রহণ করেছিল আত্মোন্নতিসাধনের সহায়ক হিসাবে। ঠিক যেমন তারা অ্যাংলো-স্যাক্সন সংস্কৃতির অন্যান্য দিকগুলিকে গ্রহণ করেছিল। যে ব্রিটনরা খ্রিস্টধর্ম গ্রহণের পরিবর্তে স্থানীয় বহুদেববাদী ধর্ম অনুশীলন করত, তাদের পক্ষে সেটাই ছিল সহজতর। স্থানে স্থানে এই পরবর্তী লৌহযুগীয় বহুদেববাদ প্রথাবিরুদ্ধভাবে মিশে গিয়েছিল আসন্ন অ্যাংলো-স্যাক্সন ধর্মের সঙ্গে। বিপরীতপক্ষে অ্যাংলো-স্যাক্সন যুগে রোমান খ্রিস্টধর্মের সীমিত অস্তিত্বের সম্ভাব্য কিছু প্রমাণও রয়েছে। উদাহরণস্বরূপ, নরফোকের দু’টি স্থানে ও কেন্টের একলেসে স্থাননাম হিসাবে একলেস (লাতিন: ecclēs, অর্থাৎ ‘চার্চ’) শব্দটির অস্তিত্বের কথা উল্লেখ করা যায়। যদিও ব্লেয়ারের মতে, অ্যাংলো-স্যাক্সন অঞ্চলগুলিতে রোমান খ্রিস্টধর্ম এক প্রকার "ভুতুড়ে-জীবন"ই যাপন করত। যে ব্রিটনেরা খ্রিস্টধর্ম অনুশীলন চালিয়ে যায়, তাদের সম্ভবত দ্বিতীয় শ্রেণির নাগরিক হিসাবে গণ্য করা হত এবং পৌত্তলিক রাজন্য ও অভিজাত বর্গ, যারা সেই সময় অ্যাংলো-স্যাক্সন সংস্কৃতির উপর গুরুত্ব আরোপ করত এবং সেটিকে ব্রিটিশ সংস্কৃতির বিরোধী মনে করত, তাদের উপর খ্রিস্টান ব্রিটনদের প্রভাব যৎসামান্য হওয়াই স্বাভাবিক। ব্রিটিশ খ্রিস্টানরা যদি কোনও অ্যাংলো-স্যাক্সন অভিজাত বিজয়ীকে ধর্মান্তরিত করতে সমর্থ হয়েও থাকেন, তবে তা হয়েছিল একটি ক্ষুদ্র গোষ্ঠীর মধ্যেই। কারণ, খ্রিস্টীয় সপ্তম শতাব্দীতে অ্যাংলো-স্যাক্সন খ্রিস্টধর্মের পরবর্তীকালীন প্রতিষ্ঠার উপরেও ব্রিটিশ খ্রিস্টধর্মের প্রভাব ছিল অল্পই।
পূর্ববর্তী গবেষকেদের মধ্যে অ্যাংলো-স্যাক্সন পৌত্তলিকতাবাদকে একটি প্রাচীনতর জার্মানীয় পৌত্তলিকতাবাদের থেকে ক্রমবিকাশের ফলে উদ্ভূত ধর্মবিশ্বাস হিসাবে দেখার ঝোঁক ছিল। এই ধারণা সম্পর্কে সাবধানতা অবলম্বন করতে বলে গবেষক মাইকেল বিন্টলি উল্লেখ করেন যে, এই "'জার্মানীয়ের পৌত্তলিকতাবাদ" কোনও দিনই একক "ur"-আকৃতির ছিল না", যা থেকে পরবর্তীকালে এর বিভিন্ন রূপভেদের উদ্ভব ঘটেছিল।
খ্রিস্টধর্মে ধর্মান্তরণ
অ্যাংলো-স্যাক্সন পৌত্তলিকতাবাদের অস্তিত্ব অপেক্ষাকৃত অল্প সময়ের মধ্যেই ছিল, খ্রিস্টীয় পঞ্চম থেকে অষ্টম শতাব্দীর মধ্যবর্তী কালে। পৌত্তলিকতাবাদীরা নিরক্ষর ছিল বলে খ্রিস্টীয়করণের প্রক্রিয়া সম্পর্কে জানা যায় খ্রিস্টীয় পুথিগত উৎস থেকেই। ৫৯৬ খ্রিস্টাব্দে পোপ প্রথম গ্রেগরি অ্যাংলো-স্যাক্সনদের ধর্মান্তরিত করে রোমান ক্যাথলিক সম্প্রদায়ভুক্ত করতে একটি গ্রেগরিয়ান মিশন প্রেরণের আদেশ দেন। সেই মিশনের নেতা অগাস্টিন সম্ভবত ৫৯৭ খ্রিস্টাব্দে তদনীন্তন কেন্ট রাজ্যের অন্তর্গত থ্যানেটে অবতরণ করেন। খ্রিস্টধর্ম প্রথম দিকে কেন্টের মধ্যেই সীমাবদ্ধ ছিল। কিন্তু আনুমানিক ৬২৫ থেকে ৬৪২ খ্রিস্টাব্দের মধ্যবর্তী সময়ে এই ধর্মের "অধিক গুরুত্বপূর্ণ ও সুদূরপ্রসারী সম্প্রসারণ" ঘটে। সেই সময় পলিনাসের নেতৃত্বে নরদামব্রিয়ানদের নিকট প্রেরিত একটি মিশনের পৃষ্ঠপোষকতা করেন কেন্টিশ রাজা এয়াডবল্ড; নরদামব্রিয়ান রাজা অসওয়াল্ড আইরিশ সন্ন্যাসীদের থেকে একটি খ্রিস্টধর্ম-প্রচারক দলকে আমন্ত্রণ জানান; এবং সেই সঙ্গে মহাদেশীয় ধর্মপ্রচারক বারগেন্ডীয় ফেলিক্স ও ইতালীয় বিরিনাস পূর্ব অ্যাংলিয়ান ও গেউইসের রাজসভাকে ধর্মান্তরিত করেন। ধর্মান্তরকরণের পরবর্তী পর্বটি ছিল আনুমানিক ৬৫৩ থেকে ৬৬৪ খ্রিস্টাব্দের মধ্যবর্তী সময়। এই সময় নরদামব্রিয়ানরা পূর্ব স্যাক্সন, মধ্য অ্যাংলিয়ান ও মার্সিয়ানদের ধর্মান্তরকরণ অভিযানের পৃষ্ঠপোষকতা করে। ধর্মান্তরকরণের শেষ পর্যাটি ছিল ৬৭০-এর দশক ও ৬৮০-এর দশক। এই সময় পৌত্তলিকতাবাদী শাসকদের দ্বারা শাসিত শেষ দুই রাজ্য সাসেক্স ও উইট দ্বীপের শাসকেরা খ্রিস্টধর্মে দীক্ষিত হন।
ইউরোপের অন্যান্য অঞ্চলে খ্রিস্টধর্মে ধর্মান্তরকরণ সহজসাধ্য হয়েছিল অভিজাতবর্গের সহযোগিতায়। এই শাসকবর্গ সম্ভবত মহাদেশীয় ইউরোপের খ্রিস্টান রাজ্যগুলির বিপরীতে নিজেদের পৌত্তলিকতাবাদী এক অচল ধারণার বাহক মনে করেছিলেন। অ্যাংলো-স্যাক্সন ইংল্যান্ডের খ্রিস্টীয়করণের অগ্রগতির হার বিভিন্ন প্রকারের ছিল। সরকারিভাবে ধর্মান্তরকরণ সম্পূর্ণ হতে সময় লেগেছিল প্রায় ৯০ বছর। অধিকাংশ অ্যাংলো-স্যাক্সন রাজ্যই সেখানকার প্রথম ধর্মান্তরিত রাজার মৃত্যুর পর পৌত্তলিক ধর্মে প্রত্যাবর্তন করেছিল। যদিও ৬৮০-এর দশকের শেষের দিকে সমগ্র অ্যাংলো-স্যাক্সন জাতিই অন্ততপক্ষে নামমাত্র খ্রিস্টান হয়ে গিয়েছিল। ব্লেয়ার বলেছেন যে, অধিকাংশ অ্যাংলো-স্যাক্সনের কাছে খ্রিস্টধর্ম গ্রহণের মাধ্যমে তাদের মনিবকে অনুসরণ করার "নৈতিক ও ব্যবহারিক অত্যাবশ্যকতা" ছিল একটি "শক্তিশালী উদ্দীপক"।
খ্রিস্টীয় সপ্তম শতাব্দীর পরবর্তী সময়ে অ্যাংলো-স্যাক্সনদের মধ্যে প্রাক্‌-খ্রিস্টীয় মতবিশ্বাসগুলি কতটা জনপ্রিয়তা বজায় রেখেছিল, তা নির্ধারণ করা কঠিন। থিওডোর’স পেনিটেনশিয়াল এবং ৬৯৫ খ্রিস্টাব্দে কেন্টের উইটরেড কর্তৃক জারি করা আইনে বলা হয়েছিল, যারা "দৈত্যদের" উদ্দেশ্যে পূজা উৎসর্গ করবে তারা শাস্তি পাবে। যদিও দুই অথবা তিন দশক পরেই বিড এমনভাবে লেখেন যেন অ্যাংলো-স্যাক্সন ইংল্যান্ড থেকে পৌত্তলিকতাবাদ নির্মূল হয়ে গিয়েছে। এই পরবর্তী পর্যায়ে অন্যান্য গির্জা-অনুশাসনেও পৌত্তলিক কাল্টগুলির নিন্দাবাদ করা হয়নি। যা থেকে অনুমিত হয় যে, চার্চ-কর্তৃপক্ষ আর বজায় থাকা পৌত্তলিকতাবাদকে সমস্যা বলে মনে করত না।
লঙ্কারন রাষ্ট্রীয় বিশ্ববিদ্যালয়
লঙ্কারন স্টেট ইউনিভার্সিটি (Lənkəran Dövlət Universiteti) আজারবাইজানের লঙ্কারনে অবস্থিত একটি পাবলিক বিশ্ববিদ্যালয়। ১৯৯১ সালে এটি বাকু রাষ্ট্রীয় বিশ্ববিদ্যালয়ের একটি শাখা হিসাবে কাজ শুরু করে এবং ১৯৯২ সালে এটি একটি স্বাধীন রাষ্ট্রীয় বিশ্ববিদ্যালয়ের মর্যাদা পায়।
ইউক্রেনীয় প্রিমিয়ার লিগ
ইউক্রেনীয় প্রিমিয়ার লিগের প্রতিটি মৌসুমের নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নস পর্বে প্রবেশ করে এবং নিচের দিকের ৬টি দল অবনমন পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে দুটি করে ম্যাচ খেলে। অবনমন পর্ব শেষে, নিচের ক্লাবটি স্বয়ংক্রিয়ভাবে ইউক্রেনীয় ফুটবল লিগ পদ্ধতির দ্বিতীয় স্তরে অবনমিত হয়। একই সাথে, ইউক্রেনীয় প্রথম লিগের চ্যাম্পিয়ন দল স্বয়ংক্রিয়ভাবে ইউক্রেনীয় প্রিমিয়ার লিগে উন্নীত হয়।
লঙ্কারন রাষ্ট্রীয় বিশ্ববিদ্যালয়
বিশ্ববিদ্যালয়ে প্রায় ১৫০০ স্নাতক এবং ১০০ স্নাতোকোত্তর ছাত্র রয়েছে। বিশ্ববিদ্যালয়ে কর্মরত ২৫০ জন অধ্যাপকের মধ্যে ১৫০ জন বিজ্ঞানের ছাত্র।
হবসন্‌স চয়েস (১৯৫৪-এর চলচ্চিত্র)
হবসন্‌স চয়েস ছবিটি ৪র্থ বার্লিন চলচ্চিত্র উৎসবে স্বর্ণ ভল্লুক লাভ করে এবং ৮ম বাফটা পুরস্কার আয়োজনে শ্রেষ্ঠ ব্রিটিশ চলচ্চিত্রের পুরস্কার লাভ করে।
নির্মাণ
উইল মোসপ চরিত্রের জন্য প্রথমে রবার্ট ডোনাটকে নির্বাচন করা হয়েছিল কিন্তু পরে তার হাপানিজনিত কারণে তাকে বাদ দেওয়া হয়। বহিঃদৃশ্যে যেখানে ম্যাগি হবসন ও উইলিয়াম মোসপ সাক্ষাৎ করেন সেই দৃশ্যটি পিল পার্কের পারশ্ববর্তী স্যালফোর্ড এলাকায় ধারণ করা হয়।
গ্যাবি লুইস
গ্যাবি হোলিস লুইস (জন্ম: ২৭ মার্চ ২০০১) একজন আইরিশ আন্তর্জাতিক ক্রিকেটার যিনি জুলাই ২০১৪ সালে আইরিশ জাতীয় দলে মাত্র ১৩ বছর বয়সে সিনিয়র ক্রিকেটে অভিষেক করেছিলেন। তিনি পরবর্তীতে একই বছরের টোয়েন্টি আন্তর্জাতিক (টি২০আই)-এ উক্ত সংস্করণের সবচেয়ে কম বয়সী খেলোয়াড় হিসাবে অভিষেক করেছিলেন। আন্তর্জাতিক ক্রিকেট কাউন্সিল (আইসিসি) লুইসকে ২০১৮ সালের পাঁচজন ব্রেকআউট তারকা মহিলা ক্রিকেটারের একজন হিসাবে মনোনীত করে।
প্রথম জীবন
লুইসের জন্ম ডাবলিনে । তার বড় বোন রবিন লুইস ক্লাব ও জাতীয় পর্যায়ে একই সাথে খেলেন, তার বাবা অ্যালান লুইস এবং দাদা ইয়ান লুইস দুজনেই আইরিশ পুরুষ দলের খেলোয়াড় ছিলেন। উভয়ই ডাবলিনের ওয়াইএমসিএ ক্রিকেট ক্লাবের সদস্য। লুইস বোন  প্রথম নির্বাচকদের দৃষ্টিতে আসে ২০১৩ সালের নভেম্বরে, যখন তারাক্রিকেট আয়ারল্যান্ডের উদীয়মান খেলোয়াড় সন্ধান করছিলেন। ইসিবি মহিলা টি-টোয়েন্টি কাপে ইংলিশ কাউন্টি দলের বিপক্ষে পাঁচটি ম্যাচ খেলার জন্য গ্যাবি লুইসকে আয়ারল্যান্ডের সিনিয়র দলে প্রথম ডাকা হয় ২০১৪ সালে জুলাইয়ে। পরবর্তীতে আগস্টে ২০১৪ ইউরোপীয় চ্যাম্পিয়নশিপে নেদারল্যান্ডসের বিপক্ষে তিনি তার আন্তর্জাতিক অভিষেক করেন। এই প্রতিযোগিতার দ্বিতীয় খেলায়, তিন নম্বর ব্যাটিং অর্ডারে এসে ৩৫ বলে ৩৮ রান করেছিলেন, এবং ক্লেয়ার শিলিংটন (তার থেকে ২০ বছরের বড়) এর সাথে ৯৪ রানের এক দুর্দান্ত জুটি তৈরী করেছিলেন।
২০১৪ সালের সেপ্টেম্বরে ইংল্যান্ডের বার্মিংহামে একটি নিরপেক্ষ ভেন্যুতে খেলা দক্ষিণ আফ্রিকার বিপক্ষে তিন ম্যাচের টি-টোয়েন্টি সিরিজের জন্য লুইস আয়ারল্যান্ডের দলে নির্বাচিত হয়েছিলেন। তিনি প্রথম খেলার সময় বসে থাকেন, তবে শেষ দুটি খেলায় তাকে দলে অন্তর্ভুক্ত করা হয়, অভিষেক খেলায় পাঁচ রান করেছিলেন এবং তৃতীয় খেলায় অপরাজিত ছিলেন ১২ রান নিয়ে। অভিষেকের সময়, লুইসের বয়স ছিল ১৩ বছর ১৬৬ দিন, যা তার সতীর্থ লুসি ও'রিলির কনিষ্ঠতম টি-টোয়েন্টি খেলোয়াড়ের রেকর্ডকে ভেঙে ফেলে। তিনি একবিংশ শতাব্দীতে জন্মগ্রহণকারী প্রথম আন্তর্জাতিক ক্রিকেটারও হয়েছিলেন। সমস্ত পুরুষ এবং মহিলাদের আন্তর্জাতিক ক্রিকেট বিশ্বে (টেস্ট, ওয়ানডে এবং টি-টোয়েন্টি সহ), কেবলমাত্র পাকিস্তানের সাজিদা শাহ অল্প বয়সে খেলেছেন।
দক্ষিণ আফ্রিকার বিপক্ষে অভিষেকের পরে লুইস তার পরের আন্তর্জাতিক ক্রিকেটটি খেলে ২০১৫ এর আগস্ট মাসে, যখন তাকেঅস্ট্রেলিয়ার বিপক্ষে তিন ম্যাচের সিরিজের জন্য আয়ারল্যান্ডের দলে আহ্বান করা হয়েছিল। প্রথম ম্যাচে, তিনি ব্যাটিং অর্ডারে ষষ্ঠ স্থানে এসে ৩০ বলে ২৩ রান করেছিলেন, যা ছিল সিলিসিয়া জয়েসের পরে সর্বোচ্চ ব্যক্তিগত সংগ্রহ। অন্য ম্যাচগুলিতে তিনি কম সাফল্য পেয়েছিলেন, দ্বিতীয় খেলায় চার এবং তৃতীয়টিতে দশ রান করেছিলেন। পরে বছরের পরে, লুইস থাইল্যান্ডে ২০১৫ বিশ্ব টি-টোয়েন্টি বাছাইপর্বেও খেলেছিলেন। ভারতে ২০১৬ বিশ্ব টি২০ তে তিনি তার দলের হয়ে দুটি ম্যাচ খেলেছিলেন ( নিউজিল্যান্ড এবং শ্রীলঙ্কার বিপক্ষে), তবে খুব একটা প্রভাব ফেলেনি।
২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের দলে অন্তর্ভুক্তি হয়। পরের মাসে তিনি আইসিসি মহিলাদের গ্লোবাল ডেভলপমেন্ট স্কোয়াডে নাম লেখান। অক্টোবরে ২০১৮, ওয়েস্ট ইন্ডিজের আইসিসি মহিলা বিশ্ব টুয়েন্টি২০ প্রতিযোগিতার জন্য তাকে আয়ারল্যান্ডের দলীয় স্কোয়াডে অন্তর্ভুক্ত করা হয়েছিল।
আগস্ট ২০১৯ এ, তিনি ছয় ম্যাচের ১৮০ রান নিয়ে নেদারল্যান্ডস মহিলা কোয়াডরেঙ্গুলার সিরিজের সেরা রান সংগ্রহকারী হন। পরের মাসে, স্কটল্যান্ডে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলে জায়গা দেওয়া হয়েছিল।
চার দরজা
চার দরজা হল ইসলামের সুফিবাদের একটি ধারণা যা মহান স্রষ্টা আল্লাহর সান্নিধ্য লাভের পথপ্রিক্রমা। ইসলামের শাখাগুলিতে ইসমাঈলবাদ এবং আলিভীদের মতো সুফিবাদ দ্বারা ব্যাপকভাবে প্রভাবিত। এই ব্যবস্থায়, স্রষ্টার কাছে পৌছার চারটি পথপরিক্রমা রয়েছে। শরিয়ত থেকে শুরু করে, তারপরে তরিকতে, তারপরে মারিফতে এবং তারপরে শেষ পর্যন্ত হাকীকতের দিকে।
আলিভীতে প্রতিটি দরজার জন্য দশটি মাকাম তালিকাভুক্ত করা হয়েছে। তাই, সম্পূর্ণরূপে চারটি দরজাকে চারটি দরজা এবং চল্লিশ মাকাম (তুর্কি: Dört Kapı Kırk Makam) নামেও পরিচিত। এই চল্লিশ মাকাম নিচে তালিকাভুক্ত করা হল:
টমি পিস্তল
টমি পিস্তল (জন্ম: ২ জুলাই ১৯৭৬) মার্কিন পর্নোগ্রাফিক চলচ্চিত্র অভিনেতা এবং পরিচালক। তাঁর আসল নাম আরামিস সার্টোরিওর। তিনি তাঁর পর্নো প্যারোডি কাজের জন্য বিখ্যাত।
ক্যারিয়ার
তিনি মঞ্চ অভিনেতা হিসাবে কেরিয়ার শুরু করেছিলেন, নিউ ইয়র্কের স্কেচ কমেডি গ্রুপ, চিস থিয়েটারে, যার সাথে তিনি এক দশকেরও বেশি সময় ধরে অভিনয় করেছেন।
ব্যক্তিগত জীবন
সার্টোরিও নিউইয়র্কের কুইন্সে জন্মগ্রহণ করেছিলেন।
ইউটিসি−১০:০০
thumb|500px|ইউটিসি−১০: নীল (ডিসেম্বর), কমলা (জুন), হলুদ (সারা বছর ধরে), হালকা নীল - সমুদ্র অঞ্চলসমূহ
ইউটিসি−১০:০০ হল একটি অফসেট সময়, যা ইউটিসি সময় থেকে ১০:০০ ঘণ্টা পিছিয়ে। এই সময় ব্যবহার করা হয়: হাওয়াই, আলাস্কা, ফরাসি পলিনেশিয়া এবং কুক দ্বীপপুঞ্জ (নিউজিল্যান্ড)।